12.1.2022
FI
Euroopan unionin virallinen lehti
C 15/241 Tiistai 18. toukokuuta 2021
D. ottaa huomioon, että hakemus perustuu EGR-asetuksen 4 artiklan 2 kohdan toimintakriteereihin, joiden mukaan poikkeuksellisissa olosuhteissa, erityisesti kun on kyse kollektiivisista hakemuksista, joissa on mukana pk-yrityksiä, hakemus voidaan kelpuuttaa, vaikka asetuksen 4 artiklan 1 kohdassa asetetut ehdot eivät täyty kokonaan, jos irtisanomisilla on vakava vaikutus työllisyyteen ja paikalliseen, alueelliseen tai kansalliseen talouteen; E. ottaa huomioon, että työntekijävähennyksiin ja toiminnan lopettamisiin johtaneet odottamattomat tapahtumat vuoden 2020 alussa johtuivat covid-19-pandemian maailmanlaajuisesta leviämisestä ja siihen liittyvästä talouskriisistä, jotka vaikuttivat matkailualaan poikkeuksellisen rajusti, sillä äkilliset liikkumisrajoitukset kansainvälisellä tasolla johtivat kansainvälisen matkustamisen ja matkailun jyrkkään ja ennakoimattomaan vähenemiseen; F. ottaa huomioon, että covid-19-pandemia ja sitä seurannut maailmanlaajuinen talouskriisi aiheuttivat valtavan häiriötilan Viron taloudessa ja erityisesti matkailualalla, sillä ennen kriisiä kansainvälinen matkailu tuotti 90 prosenttia Viron matkailumenoista, kun OECD-maissa keskiarvo on 25 prosenttia; G. ottaa huomioon, että vuonna 2019 Viron matkailutulot olivat ennätykselliset 2,1 miljardia euroa ja että matkailualaa pidettiin Viron kilpailukyvyn kannalta merkittävänä alana, jonka kehittämiseksi edelleen tehtiin huomattavia investointeja; H. ottaa huomioon, että matkailualan yrityksistä suurin osa on pk-yrityksiä, joiden kriisinsietokyky on heikompi kuin suurempien yritysten, ja että pk-yritykset työllistävät 79,2 prosenttia koko työvoimasta Virossa; I. ottaa huomioon, että Euroopan globalisaatiorahasto voi työntekijöille tarjottavan tuen avulla edistää siirtymistä kestävämpään matkailuun ja näin ollen antaa Euroopalle mahdollisuuden suojella ja edistää luonnon- ja kulttuuriperintöään ja resurssejaan ja tarjoaa samalla uusia mahdollisuuksia luoda työpaikkoja ja innovatiivisia yrityksiä; J. ottaa huomioon, että komissio on todennut covid-19-terveyskriisin johtaneen talouskriisiin, esittänyt talouden elpymissuunnitelman ja korostanut EGR:n roolia hätätilanteen välineenä (6), jolla autetaan henkilöitä, jotka ovat menettäneet työpaikkansa maailmanlaajuisen talouskriisin vuoksi; K. ottaa huomioon, että Virossa käytettiin sekä kansallista että EU:n tukea työpaikkojen säilyttämiseen työajan lyhentämisjärjestelyjen avulla ja SURE-välinettä covid-19-pandemian ja siihen liittyvän kriisin työmarkkinavaikutusten lieventämiseksi; L. ottaa huomioon, että kyseessä on ensimmäinen EGR:n varojen käyttöönotto covid-19-kriisin vuoksi sen jälkeen, kun 18. kesäkuuta 2020 annettuun Euroopan parlamentin päätöslauselmaan ehdotuksesta Euroopan parlamentin ja neuvoston päätökseksi Euroopan globalisaatiorahaston varojen käyttöönotosta (EGF/2020/000 TA 2020 – komission aloitteesta annettava tekninen tuki) (7) sisällytettiin maininta, että EGR:stä voitaisiin ottaa käyttöön varoja covid-19-pandemian aiheuttaman globaalin kriisin yhteydessä pysyvästi irtisanottujen työntekijöiden ja itsenäisten ammatinharjoittajien tukemiseksi muuttamatta asetusta (EU) N:o 1309/2013; 1. on yhtä mieltä komission kanssa siitä, että EGR-asetuksen 4 artiklan 2 kohdassa säädetyt edellytykset täyttyvät ja että Viro on oikeutettu saamaan kyseisen asetuksen mukaista rahoitustukea 4 474 480 euroa eli 60 prosenttia 7 457 468 euron kokonaiskustannuksista, joista yksilöllisten palvelujen menot ovat 7 452 468 euroa ja valmistelu-, hallinnointi-, tiedotus- ja mainonta-, valvonta- ja raportointitoimien menot 5 000 euroa; 2. toteaa, että Viron viranomaiset jättivät hakemuksen 12. marraskuuta 2020 ja että Viron toimitettua lisätietoja komissio sai sitä koskevan arvionsa valmiiksi 31. maaliskuuta 2021 ja ilmoitti asiasta parlamentille samana päivänä; 3. toteaa, että hakemus koskee yhteensä 10 080:tä työntekijää, 1 715:tä toimintansa lopettamaan joutunutta itsenäistä ammatinharjoittajaa ja 8 365:tä Viron matkailualalla vähennettyä työntekijää; pitää valitettavana, että Viro odottaa ainoastaan 5 060 tukikelpoisen edunsaajan osallistuvan toimenpiteisiin (kohteena olevat edunsaajat);
(6) (7)
COM(2020)0442.
Hyväksytyt tekstit, P9_TA(2020)0141.